Alison Moyet

Geneviève Alison Jane Moyet (født 18. juni 1961) er en britisk pop-sanger og låtskriver.

Hennes musikkarriere startet i 1981 med dannelsen av synthpop-bandet Yazoo sammen med Vince Clarke, tidligere keyboardist i Depeche Mode. Duoen fikk flere topp-ti-plasseringer i Europa. Etter to studioalbum ble bandet oppløst og hun startet sin solokarriere.

I 1984 ga hun ut debutalbumet Alf som soloartist. Albumet ble en hit i Storbritannia og gikk til topps på albumlistene. Det ga de tre internasjonale bestselgerene «Love Resurrection», «Invisible» og «All Cried Out».

I 1985 ga hun ut singelen «That Ole Devil Called Love», først innspilt med Billie Holiday i 1945, singelen nådde en førsteplass i New Zealand og en andreplass i Storbritannia og Irland. Hun hadde også gode plasseringer med «Is This Love?» i 1986.

Moyets niende studioalbum Other ble utgitt i 2017, og i september samme år la hun ut på verdensturnéen The Other Tour. I oktober samme år var hun med på A-has akustiske konsertalbum, MTV Unplugged – Summer Solstice, innspilt på øya Giske, hvor hun sang «Summer Moved On».

Moyet har også vært med på musikalen Chicago på London West End i 2001, hvor hun spilte rollen som Matron "Mama" Morton. Stykket skulle i utgangspunktet gå en kort periode, men det ble utvidet til seks måneder. I 2006 spilte hun i stykket Smaller, som foretok en regional turné før de spilte på Londons Lyric Theatre.

Moyet ble i 2021 utnevnt til medlem (MBE) av Order of the British Empire.The London Gazette, supplement 63377, 12. juni 2021, s. B15.

 Diskografi 
Yazoo
ÅrTittel1982 Upstairs at Eric's 1983 You and Me Both 1999  Only Yazoo - The Best of Yazoo2008 In Your Room

Soloalbum
ÅrTittel1984Alf1987Raindancing1991Hoodoo1994Essex1995Singles1996Singles/Live2000Best of The Best - Gold2001The Essential Alison Moyet2002Hometime2004Voice2007The Turn2013The Minutes2017Other

 Referanser 

 Eksterne lenker 





Kategori:Britiske sangere
Kategori:Order of the British Empire (MBE)